ফাইনালে টস জিতলে ব্যাট না বল, কী করা উচিৎ ভারতের?

ওয়েব ডেস্ক : রবিবার টি২০ বিশ্বকাপ ফাইনালের (T20 World Cup Final 2026) আগে চর্চায় নরেন্দ্র মোদি স্টেডিয়ামের (Narendra Modi Stadium) পিচ। বৃহস্পতিবারের সেমিফাইনালে ওয়াংখেড়ে উঠেছিল মোট ৪৯৯ রান। কিন্তু আহমেদাবাদের পিচে কি এত রান উঠবে? না এই পিচে সুবিধা পেতে চলেছেন বোলাররা? টসে জিতলে কী করা উচিত অধিনায়ক সূর্যকুমার যাদবের (Suryakumar Yadav)?

আহমেদাবাদের স্টেডিয়ামে এমনিতেই শিশির পড়ে। কিন্তু আজ তেমন একটা শিশির পড়বে না বলেই জানা যাচ্ছে। সেক্ষেত্রে সেকেন্ড ব্যাটিং করলে যে সুবিধা হবে তেমনটা নয়। ফলে আজ টসে জিতে ব্যাটিংয়ের সিদ্ধান্ত নেওয়া উচিত সূর্যকুমারকে। আর প্রথমে ব্যাটিং করলে কোনও চাপ ছাড়াই খোলা মনে ব্যাটিং করতে পারবেন সঞ্জু স্যামসনরা।

আরও খবর : আহমেদাবাদে হাই-স্কোরিং ফাইনাল! কেমন পিচ অপেক্ষা করছে সঞ্জু, অ্যালনদের জন্য?

জানা যাচ্ছে, আহমেদাবাদের পিচে ব্যাবহার করা হচ্ছে কালো ও লাল মাটি। তবে বেশি থাকবে লাল মাটির পরিমাণ। সেই কারণ আজ বেশি সুবিধা পেতে পারেন ভারতীয় ব্যাটাররা। ফলে মনে করা হচ্ছে রবিবার নরেন্দ্র মোদি স্টেডিয়ামে (Narendra Modi Stadium) রানের বন্যা দেখা যেতে পারে। পিচে তেমন স্পিন নাও থাকতে পারে। তবে লাল মাটির কারণে বাউন্স থাকবে পিচে।

চলতি বিশ্বকাপে একটিই ম্যাচ হয়েছে নরেন্দ্র মোদি স্টেডিয়ামে (Narendra Modi Stadium)। দক্ষিণ আফ্রিকা বনাম কানাডার ম্যাচ হয়েছিল। ২১৩ রান তুলেছিল প্রোটিয়ারা। মূলত, কালো মাটির পিচে অনেকটাই সুবিধা হয়। বল আটকে আসে। কিন্তু, এদিন তাতে লাল মাটিও ব্যবহার করা হচ্ছে। ‘ইন্ডিয়ান এক্সপ্রেস’কে দেওয়া বোর্ডের এক সূত্র বলেছে, পিচ এমন ভাবে তৈরি করা হবে, যাতে দুই পক্ষই সুবিধা পাবে। লাল মাটির পিচে বাউন্স থাকবে। ব্যাটারদের সুবিধাই হবে।

দেখুন অন্য খবর :